બિજિંગ ઓલિમ્પિકમાં ગોલ્ડ મેડલ જીતનારો અભિનવ બિંદ્રા ૧૦ મીટર એર રાઇફલ ઇવેન્ટમાં ચોથા સ્થાન પર રહ્યો. પોતાની અંતિમ ઓલિમ્પિકમાં રમી રહેલા બિંદ્રાએ સમગ્ર ઇવેન્ટ દરમિયાન શાનદાર પ્રદર્શન કર્યું, પરંતુ અંતિમ પળોમાં તે ફક્ત ૦.૧ પોઇન્ટથી બ્રોન્ઝ મેડલ જીતવાથી ચૂકી ગયો. એક સમયે તે ૧૧૩.૪ પોઇન્ટ્સ સાથે બીજા સ્થાન પર પહોંચી ગયો હતો, પરંતુ અંતે તે ચૂકી ગયો, જ્યારે લંડન ઓલિમ્પિકમાં સિલ્વર મેડલ જીતનારાે ગગન નારંગ ૨૩મા નંબરે રહેતા પહેલેથી જ સ્પર્ધામાંથી બહાર ફેંકાઈ ગયો હતો. ફાઇનલમાં સ્થાન મેળવવા માટે ગગને ટોચના આઠમાં પ્રવેશ મેળવવો જરૂરી હતો.